RK Lukavac
RK Lukavac je bosanskohercegovački rukometni klub iz Lukavca. Prvobitno je osnovan 1951. godine pod nazivom "RK Partizan", a bio je član Republičke lige Bosne i Hercegovine. U sezoni 1964/65 godine klub učestvuje u kvalifikacijama za Drugu ligu SFRJ, dok juniorska selekcija ovog kluba postaje prvak Bosne i Hercegovine. Od 1968-1972. godine klub prestaje sa radom zbog nedostatka sredstava, da bi zahvaljujući sponzorstvu "FSL" i "KHK" Lukavac, klub ponovo započeo takmičenje u tadašnjoj Republičkoj ligi Bosne i Hercegovine- Sjever. Po završetka rata u Bosni i Hercegovini 1996. godine klub prestaje sa radom zbog nepostojanja uslova za takmičenje (nedostatka sporstke dvorane). Nakon desetogodišnjeg prekida dana 31.05.2006. godine ponovo je osnovan "Rukometni klub Lukavac". Zahvaljujući novosagrađenoj sportskoj dvorani okuplja se veliki broj osnovaca i srdnjoškolaca općine Lukavac, te igrače iz ranijeg perioda, pod stručnim nadzorom trenera Bijesović Mirsada i Mott Željka također bivših igrača ovog kluba. Tokom dugogodišnjeg takmičenja ovaj rukometni klub dao je veliki broj rukometaša visokog ranga, koji su igrali za prvoligaške klubove kao što su: Radmanović Milenko, Lučić Matija, Vajman Ivan, Muhović Rasim, Mihajlović Zdenko, Junuzović Emir, Vujadinović Nikola, Gazibegović Nedim. Za omladinsku reprezentaciju Bosne i Hercegovine igrali su: Dardalić, Hamzić, Marišček, Iljazović, dok je za omladinsku reprezentaciju SFRJ igrao Emir Junuzović, sa kojom je osvojio prvo mjesto na Svjetskom prvenstvu u rukometu u Portugalu. Nekadašnji igrač ovog rukometnog kluba Kuvelja Drago bio je golman rukometne reprezentacije SFRJ. Od mlađih generacija isticali su se: Emir Imamovic, Mirza Osmić, te Juso Halilović i Dino Osmić koji su bili nosioci igre lukavackog rukometnog kluba zadnjih desetak godina. Kao treneri u "RK Lukavac" značajne rezultate postigli su Radmanović, Ćehajić, Bijesović, Junuzović i Mott.